Ian Gillan

Ian Gillan (født 19. august 1945 i Hounslow i Middlesex) er en britisk vokalist, kjent som vokalist for hard rock-bandet Deep Purple. Gillan hadde sangrollen som Jesus på originalinnspillingen av rockeoperaen Jesus Christ Superstar i 1970. 

Som 16-åring startet han sitt første band, The Moonshiners, men bare få uker etterpå, i oktober 1962 sluttet han skolen og ble med i bandet The Javelins. I årene som fulgte jobbet han hardt som musiker i band som Wainwrights Gentlemen og Episode Six, hvor han møtte bassisten Roger Glover første gang. I 1969 fikk Ritchie Blackmore høre om Gillan og headhuntet ham til Deep Purple, som var på utkikk etter en ny vokalist. Roger Glover ble ny bassist i Deep Purple. De debuterte på singelen «Hallelujah (I am the Preacher)» i 1969.

I 1973 forlot Gillan Deep Purple, mye på grunn av gnisninger mellom ham og gitarist Blackmore, og tok en kort pause fra profesjonell musikk før han dannet Ian Gillan Band i 1975. Den tidlige band-sounden hadde et klart islett av jazzrock som viste seg å være mindre populært, og den ble erstattet i 1977 med en mer kraftfylt hardrock-sound da Gillan skiftet ut flere medlemmer i bandet og forkortet gruppens navn til simpelthen Gillan.

I 1982 ble bandet oppløst da Gillan måtte hvile etter skader på stemmebåndene. I 1983 ble han ny vokalist i Black Sabbath for albumet Born Again og en påfølgende turné, før han ble med i et gjenforent Deep Purple i 1984. 

Etter to studioalbum og ett livealbum fikk Gillan sparken fra Deep Purple i 1989, hvorpå tidligere Rainbow-vokalist Joe Lynn Turner overtok jobben. Gillan ga ut to soloalbum før resten av Deep Purple overtalte Ritchie Blackmore til å ta Gillan inn i varmen igjen.

I 2006 kom Gillan ut med et prosjekt som dokumenterer hans 40-årige karriere, kalt Gillan's Inn. Både Tony Iommi, flere medlemmer av Deep Purple og mange andre er en del av dette DVD-prosjektet.

På 1970-tallet hadde Gillan en vokalmessig spennvidde på fem oktaver.

Diskografi (utvalg) 
Med Deep Purple
 Concerto for Group and Orchestra (1969)
 Deep Purple in Rock (1970)
 Fireball (1971)
 Machine Head (1972)
 Made in Japan (1972)
 Who Do We Think We Are (1973)
 Perfect Strangers (1984)
 The House of Blue Light (1987)
 The Battle Rages On (1993)
 Purpendicular (1996)
 Abandon (1998)
 Bananas (2003)
 Rapture of the Deep (2005)
 Now What?! (2013)
 Infinite (2017)
 Whoosh! (2020)
 Turning to Crime (2021)

Med Ian Gillan Band/Gillan
 Clear Air Turbulence (1977)
 Scarabus (1977)
 Gillan (1979)
 Mr. Universe (1979)
 Glory Road (1980)
 Future Shock (1981)
 Double Trouble (1981)
 Magic (1982)
 Live at the Budokan (1983)

Med Black Sabbath
 Born Again (1983)

Med Roger Glover
 Accidentally on Purpose (1988)

Med Tony Iommi
 WhoCares (2012)

Med The Javelins
 Sole Agency and Representation

Som soloartist
 Naked Thunder (1990)
 Toolbox (1991)
 Dreamcatcher (1998)
 Gillan's Inn (2006)
 One Eye to Morocco (2009)

Diverse artister og samlealbum
 Jesus Christ Superstar (Diverse artister, 1970)
 What I Did on My Vacation (samlealbum, 1986)
 Trouble – The Best of Ian Gillan (samlealbum, 1991)
 Unchain Your Brain: The Best of Gillan '76 - '82 (samlealbum, 2008)

Referanser

Eksterne lenker 
 
 
 
 

Engelske sangere
Deep Purple-medlemmer
Black Sabbath-medlemmer
Medlemmer av Rock and Roll Hall of Fame (gruppemedlem)
Personer fra Hounslow